C 80/18
DA
Den Europæiske Unions Tidende
Artikel 21c, stk.
3, litra b) — dekarbonisering af industrien og forøgelse af andelen og fremskyndelse af udbredelsen af vedvarende energi — Investeringer i dekarbonisering af stålproduktionen, f.eks. udskiftning af højovnsbaserede produktionsprocesser med nuleller lavemissionsproduktionsprocesser baseret på elektrificering eller brint.
Dette projekt kan også omfatte produktion af vedvarende brint og dække driftsomkostninger i forbindelse med denne investering.
En ledsagende reform kunne bestå af skattelettelser for FoI for nye banebrydende nulemissionsteknologier. — Støtte til fremstilling af komponenter til vindmøller (vinger, måtter, turbiner, kabler).
Dette kunne kombineres med en reform, der fastsætter et bindende nationalt mål for vindenergiforsyningen og en mere forudsigelig planlægning af vindenergiudvikling og -auktioner. — Støtte til fremstilling af komponenter til solcellesystemer (polysilicium, ingot og wafer, celle, moduler, vekselretter), herunder kapitaludgifter.
Dette kan kombineres med en reform, der fastsætter en obligatorisk udrulning af solpaneler på tage på store bygninger over et vist overfladeareal (f.eks. kontorer, supermarkeder, lagerbygninger, parkeringspladser), eller en obligatorisk indførelse af vertikale solpaneler med to solpanelflader på motorveje.
Artikel 21c, stk.
3, litra d) — tilskyndelse til reduktion af energiefterspørgslen — Støtte til indkøb og installation af varmepumper, herunder industrielle varmepumper.
Finansieringen kan også omfatte elementer, der er knyttet til fremme af subsidier og oplysningskampagner for SMV'er om energisyn.
En reform, der supplerer investeringen, kan omfatte fastsættelse af en udfasningsdato for opvarmning med fossile brændstoffer i industrianlæg eller bindende dekarboniseringsplaner for de enkelte industrisektorer eller anlæg. — Investeringer til støtte for udvikling og udbredelse af de bedste teknologier til udnyttelse af spildvarme i energiintensive industrier.
Støtten kan også udvides til at omfatte supplerende støtte i forbindelse med installationen (projektets udformning, patentlicenser, uddannelse af personalet).
Støtten kan også tage form af skattelettelser.
Medlemsstaterne kunne kombinere dette med lovgivningsmæssige incitamenter, f.eks.
krav om, at visse typer anlæg skal udstyres med overskudsvarmeproduktion ved lave temperaturer.
Artikel 21c, stk.
3, litra e) — støtte til oplagring af elektricitet og fremskyndelse af integrationen af vedvarende energikilder — Et energiknudepunkt, der kombinerer produktion af solenergi med en stor energilagring på stedet som en del af et industrianlæg.
Støtten kan også dække visse omkostninger i forbindelse med investeringen, såsom levering af reservedele, arbejdskraftomkostninger i forbindelse med opførelsen af faciliteterne og administrationsomkostninger.
De ledsagende reformer kan indebære en forenkling af tilladelsesprocedurerne for opførelsen af anlæggene og deres tilslutning til nettet. — Et energilagringssystem, der giver nyt liv til batterier (f.eks. fra elektriske køretøjer).
Investeringen kan dække omkostninger i forbindelse med indkøb af genbrugte eller genanvendte batterier.
Denne investering kan suppleres med en reform, der styrker genanvendelsesforpligtelserne for producenter af elektriske biler.
Artikel 21c, stk.
3, litra f) — støtte til værdikæder inden for kritiske råstoffer og teknologier i forbindelse med den grønne omstilling — Et anlæg til produktion af fossilfrit lithium fra geotermisk saltvand (ved hjælp af direkte udvinding af lithium), herunder omkostningerne ved etableringsfasen (f.eks. licenser til relevante patenter).
Dette kan kombineres med en reform, der tilskynder til indførelse af fossilfrit lithium, herunder i bilsektoren og sektoren for vedvarende energi. — Katode- og anodeproduktionsanlæg til batterier, herunder genbrugs- og genvindingsanlæg til batterier og produktion af fabrikationsudstyr til gigafabrikker.
Dette kunne kombineres med en forenkling af godkendelsesprocedurerne for opførelse af fabrikker og ambitiøse mål for brugen af genanvendte batterier og standarder for ressourceeffektivitet.
3.3.2023